**מצגת כיתתית**

בכל אחד מהנושאים הנלמדים בקורס יוצג מאמר מדעי. המאמר מהווה הרחבה עדכנית של הנושא הבסיסי הנלמד בשיעור כדוגמת מחקר אמפירי, פיתוח תיאורטי, פיתוח כלי יישומי, או יישום של הנושא הנלמד. המאמר יוצג במצגת בפני הכיתה.

מטרה: לימוד, הרחבה, העמקה, והתעדכנות בכל אחד מנושאי הקורס.

**הנחיות כלליות:**

1. הכנת המצגת בצוותים של 3 סטודנטים (מס' סופי יקבע ע"פ מס' הסטודנטים הרשומים לקורס).
2. המצגות יוצגו בכיתה בסוף כל מפגש (החל מהמפגש ה-4). לגבי מועד הצגה מדויק יש לוודא עמי.
3. אורכה של המצגת לא יעלה על 15 דקות.
4. במצגת יש לכלול את מטרת המאמר, נקודות עיקריות המוצגות בו. וכן ניתן להציג את דעתכם ביחס לדברים שנאמרו במאמר, תובנות חדשות ו/או נקודות של ביקורת. יש לחשוב על שילוב של הפעלה קצרה, העלאת דילמה או סוגיה לדיון קצר בכיתה.
5. יש להקדיש מחשבה לאופן ההצגה בכיתה. המצגת צריכה להיות מובנית, בהירה, וממוקדת, אך גם מעניינת, אטרקטיבית, ססגונית ו"שובה לב". לשם כך, נתן ורצוי להיעזר בעזרים אודיו-ויזואליים שונים, כגון, מצגת Power Point, קטעים מסרטי וידאו, דוגמאות, תרגילים קצרים, וכל אמצעי שעשוי להעביר את כוונתכם באופן מיוחד.
6. במועד הצגת המצגת בכיתה יש להגיש למרצה את המאמר, שקפי המצגת, וסיכום עיקרי הדברים ע"ג עמוד אחד עד שניים בלבד. יש לחלק לכיתה תקציר של המצגת.

**כללית, המצגות יוצגו בכיתה החל מהמפגש ה-4**

**וע"פ הסדר המפורט כאן. לגבי תאריך מדויק יש לעקוב ולהיות בקשר עמי.**

**בהצלחה!**